Niilo Ryhtä

Niilo Mikael Ryhtä (alk. Knuutila; 26. syyskuuta 1906 Tammela – 10. elokuuta 1995 Tampere) oli suomalainen poliitikko, ministeri ja Oulun läänin maaherra. Hänen puoluekantansa oli Maalaisliitto.

Elämäkerta 
Niilo Ryhtä oli lapsuudessaan urheilija, ja hän osallistui syntymäpitäjässään Tammelassa urheiluseuran perustamiseen. Hän valmistui agrologiksi vuonna 1933 ja siirtyi Pohjois-Suomeen. Siellä hän kiinnostui paikallisen maalaisväestön oloista. Hänet valittiin eduskuntaan 1948, ja hän oli ministerinä Karjalaisen, Rafael Paasion sekä Virolaisen hallituksissa vuosina 1963–1967. Hän vaikutti Pohjois-Suomen tieyhteyksien parantamiseen ja erityisesti Kuusamon puhelinverkoston luomiseen. Hänet nimitettiin Oulun läänin maaherraksi vuonna 1967, missä virassa hän oli eläkkeelle asti vuoteen 1973.

Lähteet 
 
 Niilo Ryhdän muistokirjoitus Helsingin Sanomissa.
 
 Kirjastovirma: Niilo Ryhtä 
 

Kansanedustajat
Oulun läänin maaherrat
Oulun vaalipiiri
Suomen Keskustan poliitikot
Suomen sisäministerit
Kuusamon kaupunginvaltuutetut
Vuonna 1906 syntyneet
Vuonna 1995 kuolleet